Turlavas pilskalns

Turlavas jeb Kundu pilskalns atrodas Kuldīgas novada Turlavas pagastā 5 kilometrus uz ziemeļaustrumiem no muižas starp Muižciemu un Kalnēju mājām. Apkārtnes nezinātājam tas grūti atrodams un pieejams, jo apkārt tam meži, gravas un nelietojami ceļi. Tomēr šis pilskalns ir viens no lielākajiem un nepieejamākajiem Kuršu zemes pilskalniem. Augstuma un stāvuma ziņā tas sacenšas ar Embūtes pilskalnu, jo ir 28 m augsts. Tā plakums ir ar ieleju vidū, 80 m garš un 55 m plats. Ziemeļu puse plakumam norobežota ar uzbedumu, kuram ieeja pašlaik ietaisīta rietumu pusē. Liekas, ka senāk tā bijusi uzbeduma otrā galā. Plakuma dienvidu galā ir bedre, kas pildīta ar ūdeni. Bedre nekad neaizaugot un ūdens neizsīkstot. Pilskalnu klāj mītņu slānis, kurā daudz priežu ogļu.

Pilskalnam rietumos neliels, bet dziļš ezeriņš, kuru sauc par Bezdibeni (Lielais Bezdibens). No tā iztek strautiņš ar dzidru ūdeni, kas tālāk tek pa dziļu gravu gar pilskalna dienvidu galu. Pilskalnā senāk noturētas izpriecas, bet tagad tas noaudzis biezu mežu un gluži neapskatāms. Ir teika, ka Bezdibenī rokā sadevušās ielēkušas zviedru karā sagūstītas latviešu jaunavas.

 Atsauces 

 Ārējās saites 

 Turlavas (Kundu) pilskalns

Kategorija:Pilskalni Kurzemē
Kategorija:Turlavas pagasts
Kategorija:Arheoloģiskie pieminekļi Latvijā